PTTEP วอลุ่มหนา-บวกคึก 3% โบรกฯเชียร์”ซื้อ”รับปัจจัยราคาน้ำมันคลี่คลายเป้า155 บ.
PTTEP วอลุ่มหนา-บวกคึก 3% โบรกฯเชียร์"ซื้อ"รับปัจจัยราคาน้ำมันคลี่คลายเป้า155 บ. โดย ณ เวลา  11.06 น. ราคาหุ้นอยู่ที่ระดับ 133.50 บาท บวก 4.00 บาท หรือ 3.09% ด้วยมูลค้าซื้อขาย 688.65 ล้านบาท
25 มิ.ย. 2561

ผู้สื่อข่าวรายงานว่า บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ณ เวลา  11.06 น. ราคาหุ้นอยู่ที่ระดับ 133.50 บาท บวก 4.00 บาท หรือ 3.09% ด้วยมูลค้าซื้อขาย 688.65 ล้านบาท

บล.เอเอสแอล ระบุในบทวิเคราะห์วันนี้(25 มิ.ย.) ว่า บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP แนวโน้มราคาน้ำมันดิบฟื้นตัวจากประเด็นปัจจัยการเพิ่มกำลังการผลิตของกลุ่ม OPEC และ Non OPEC คลี่คลาย หลังผลการประชุมเมื่อวันที่ 22 มิ.ย. ที่ผ่านมามีการตกลงเพิ่มกำลังการผลิตน้ำมันเพียง 7.7 แสนบาร์เรลต่อวัน (ตามที่เราคาด) ต่ำกว่าที่ตลาดคาดไว้ที่ 1.5 ล้านบาร์เรลต่อวัน
มองบวกสำหรับผลประกอบการในไตรมาส2/61 จากราคาน้ำมันดิบเฉลี่ยไตรมาส 2/61 ที่ปรับเพิ่มมาราว 8% แนะนำ “ซื้อ” มูลค่าเหมาะสมเฉลี่ยที่ 155 บาท (Upside 19.6%)
บล.กสิกรไทย ระบุในบทวิเคราะห์ว่า การประชุมกลุ่ม OPEC และ Non OPEC น้อยกว่าที่ตลาดคาดหมาย มองจะกระทบต่อราคาน้ำมันแค่ในระยะสั้น : การประชุมระหว่าง OPEC และ Non OPEC ได้ข้อสรุปที่ปรับเพิ่มกำลังการผลิตน้ำมันดิบประมาณ 0.7-0.8 ล้านบาร์เรลต่อวัน (จากที่เคยมีมติขยายเวลาปรับลดกำลังการผลิต1.8ล้านบาร์เรลต่อวัน ไปจนถึง ธ.ค.61) เพื่อชดเชย Supply ที่หายไปของอิหร่านและเวเนซุเอรา ผลการประชุมจะมีผลต่อราคาน้ำมันในทางลบไม่มาก เนื่องจากราคาได้ซึมซับความเสี่ยงที่รัสเซียและซาอุดิอาระเบียจะเพิ่มกำลังการผลิตไปมากแล้ว
PTT และ PTTEP ได้ปรับลดลงตามแรงกดดันจากประเด็นนี้มามากแล้ว ด้วย Upside ที่เปิดถึง 19% และ 17% จากมูลค่าพื้นฐาน 57.50 และ 153 บาท โดยมีปัจจัยเร่งการเก็งกำไรผลประกอบการในงวด 2Q61 ที่คาดว่าจะเติบโต YoY จึงยังคงแนะนำให้ซื้อหรือรอซื้อเพิ่มในยามที่ SET Index ปรับลงไปที่ 1,610 จุด
 